Държавен вестник, бр. 3, 2016 г., стр. 110

СТР.  110	
Д Ъ Р Ж А В Е Н  В Е С Т Н И К 	
БРОЙ  3
Наред с развитието на бойните кораби е не-
обходимо да се придобие съвременна система за 
командване и управление, да се подобрят способ-
ностите за водене на минна война, провеждането 
на специални операции, както и придобиване на 
буксири и минни заградители за ВМС.
2.5. Стационарна комуникационно-информа­
ционна система.
Стационарната комуникационно-информа-
ционна система (СКИС) е предназначена да 
осигури устойчива комуникационна и информа-
ционна поддръжка на системата за командване 
и управление при изпълнение пълния спектър 
от мисии и задачи на въоръжените сили на Ре-
публика България.
Стационарната комуникационно-информаци-
онна система е основен доставчик на комуни-
кационни и информационни услуги за видовете 
въоръжени сили и Съвместното командване на 
силите и поддържа способности за комуникаци-
онна и информационна поддръжка и информа-
ционна сигурност в съответствие с изпълнение 
на задачите, произтичащи от мисиите на ВС. 
Необходимостта от изграждане на способности 
за киберзащита на системата за командване и 
управление налага извършване на организаци-
онно-щатни промени на СКИС, като се създаде 
структура за киберзащита. 
2.6. Бригада специални сили.
Бригада специални сили (БрСпС) се състои 
от специално формирани, организирани, подгот-
вени и оборудвани формирования, използващи 
способи и методи, различни от тези на кон-
венционалните сили. Бригада специални сили 
е предназначена за провеждане на специални 
операции в изпълнение на определени страте-
гически и ясно дефинирани оперативни цели. 
Бригада специални сили поддържа способности, 
които допълват съществуващите способности на 
въоръжените сили, с ефективен инструмент за 
реагиране на асиметрични и хибридни заплахи 
и допринасят за повишаване общите военни 
способности, за гарантиране на националната 
сигурност и отбрана на страната и пълноценно 
участие в системата на колективна сигурност 
на НАТО и ЕС.
2.7. Структури на пряко подчинение на ми­
нистъра на отбраната.
· Служба „Военна информация“.
Служба „Военна информация“ (СВИ) оси-
гурява ранно откриване и предупреждаване за 
рисковете и заплахите за сигурността на Репуб­
лика България и стратегическа разузнавателна 
информация за държавното и военното ръко-
водство, българските контингенти зад граница, 
НАТО, ЕС и партньорските служби.
Служба „Военна информация“ поддържа, 
изгражда и развива способности в област „Ин-
формационно осигуряване“, свързани с добиване 
и предоставяне на държавното и военното ръко-
водство на своевременна и достоверна информа-
ция, допринасяща за вземане на политически и 
управленски решения в областта на сигурността 
и отбраната на страната, в съответствие с из-
пълнение на задачите, произтичащи от мисиите 
на Въоръжените сили.
Важен акцент в дейността на СВИ е изгот-
вянето на обзорни аналитични материали по 
глобални и регионални проблеми, както и на 
разузнавателни експертизи в процесите на от-
бранително и оперативно планиране.
През периода до 2020 г. организационното 
изграждане и функционирането на СВИ ще се 
извършва в съответствие с приетия Закон за 
военното разузнаване и предстоящите за разра-
ботка и приемане Правилник за устройството 
и дейността на служба „Военна информация“ и 
другите подзаконови актове. 
Целта на реорганизацията и модернизацията 
на СВИ ще бъде развитие на съществуващите 
и придобиване на нови способности за стра-
тегическо разузнаване, обработка и анализ на 
разузнавателната информация, бързо и гъвкаво 
пренасочване на разузнавателните и аналитич-
ните ресурси при кризисни ситуации, ефективно 
взаимодействие с разузнавателните структури на 
НАТО и ЕС, разузнавателните органи на стра-
ните – членки на НАТО и ЕС, и партньорските 
служби, създаване на качествени разузнавателни 
информационни продукти и своевременното им 
предоставяне, интегриране и оптимално използ-
ване на ресурсите и ефективно управление на 
дейността.
· Служба „Военна полиция“.
Служба „Военна полиция“ (СВП) поддържа 
и развива способности за изпълнение на задачи, 
произтичащи от мисиите на ВС и Закона за 
военната полиция. 
Преструктурирането на службата ще е об-
вързвано с възлагане на допълнителни задачи 
по охрана на стратегически обекти на Минис-
терството на отбраната, Българската армия и 
структурите на пряко подчинение на министъра 
на отбраната и съвместните съоръжения, гаран-
тиране на сигурността на чуждестранни военни 
формирования при подготовка на територията 
на страната и др.
· Военно-географска служба.
Военно-географската служба (ВГС) поддържа 
и развива способности за осигуряване на гео-
графска информация/продукти (карти, схеми, 
анализи на терена, цифрова информация за 
местността и др.) на ВС и държавни ведомства 
и организации.
Настоящата структура и състав на ВГС 
не позволява развитието на способностите за 
поддържане на геодезическия и картографския 
фонд; въвеждане в експлоатация на системата 
за предоставяне на публичен достъп до прос-
транствените данни на МО и поддържането на 
нейния жизнения цикъл; производство, поддър-
жане, осигуряване и защита на интегритета на 
цифрови географски данни. Необходими са висо-
коквалифицирани кадри, способни да изпълняват 
задачи в областта на геодезията, картографията, 
фотограметрията и полиграфията.